IKTATÓSZÁM: 7/133-5/2022. TÁRGY: **A Pécsi Többcélú Agglomerációs Társulás R.R.F-1.1.2. számú felhívásra benyújtott pályázatának utólagos jóváhagyása**

Melléklet:.

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2022. február 3.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Gusa Erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécsi Többcélú Agglomerációs Társulás az „RRF-1.1.2-2021 bölcsődei nevelés fejlesztése” című kiírásra pályázatot nyújtott be a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat (PKSZAK) fejlesztésére Pécs és Szalánta települések vonatkozásában.

A helyszínek esetében a leglényegesebb elem a meglévő férőhelyek bővítése, az ingatlanok korszerű át-illetve kialakítása, továbbá a megfelelő játszóudvarok kialakítása: telepített játékokkal, az udvar egy részének burkolása (gumi lapok), árnyékolás (napvitorla), udvari játéktároló telepítése. Beszerzésre kerülnek a mindennapi ellátás biztosításához szükséges bútorok, eszközök. A pályázat a növekvő lakossági igények alapján Szalántán öt, Pécsett 24 új férőhely kialakítását célozza meg.

A projekt összköltségvetése bruttó 332 674 645 Ft, a megvalósításra a 2022.05.01. és 2023.12.31. közötti időszakban kerülne sor.

Az Aradi Vértanúk útja 14. szám alatt három új családi bölcsőde kerülne kialakításra, egy a történelmi belvárosban elhelyezkedő önkormányzati tulajdonban lévő épületben. Az ingatlanon belül teljes átépítésre van szükség. Kialakításra kerülnek a 8-8-8 fő befogadására alkalmas csoportszobák, öltöző, mosdó, illetve vizesblokk a gyermekek és gondozók számára, tálalókonyha, iroda a hatályos jogszabályi előírásoknak megfelelően, illetve a szükséges eszközök, felszerelések beszerzése történne meg. A vizesedés megszüntetésére a falszerkezet szigetelése, teljes körű villamos és gépészeti felújítás készül. Az ingatlanhoz két udvarrész tartozik, melyben a játszóudvar kialakítható.

Szalántán a meglévő családi bölcsőde mellett, a jelenleg használaton kívüli ingatlanrész felújításával új csoport hozható létre. Az épületben két foglalkoztató kerül kialakításra, a gyermeköltözőkhöz kapcsolódnak a gyermekmosdók, a teakonyhán keresztül az átjárás biztosított a két funkcionális egységbe. Az épület végében kerülne elhelyezésre egy tornaszoba, irodahelyiség és a tárolás helyiségei. Új kondenzációs gázkazán kerül elhelyezésre, cserélésre kerülnek a hőleadók, melyek termosztatikus szabályozó fejekkel lesznek ellátva. A meglévő teraszról nyílna a külső wc. amely az udvari játszótér funkciót szolgálja ki. Az udvaron játszóudvar kerülhet kialakításra udvari játéktárolóval. A jelenleg félkész kapu és kerítés pedig a megfelelő felújítás után deszka burkolatot kaphat.

A Támogatási Szerződés aláírásának feltétele, a Magyar Államkincstárnál vezetett számla nyitása, melyhez a társulási tanács engedélye szükséges.

Kérem a Tisztelt Társulási Tanácsot, hogy a pályázat benyújtását utólag szíveskedjen jóváhagyni, nyertes pályázat esetén a számlanyitást engedélyezni.

Pécs, 2022. január 20.

**Pfeffer József**

a Társulás elnöke